Beslis 'n plekkie waarheen ons weer sal gaan. Dit is goed geleë vir 'n vinnige wegbreek met gesin of lewensmaat of vriende. Die Rustigheid is wat ons nodig gehad het die naweek.
Die ontvangs was baie vriendelik en die eienaars maak seker dat mens niks kortkom nie. Die plek is baie netjies.
'n Baie mooi, skoon, netjies en 'cosy' plekkie om net van als af weg te kom. Baie rustig en stil en 'n ongelooflike vriendelike en behulpsame gasvrou! Baie dankie vir die lekker koffie, melk en beskuit!
Baie skoon en netjies. Vriendelik ontvang en touwys gemaak! Kon selfs heen en weer ry vir onbeplande hospitaal besoektye sonder om die rustyd kort te knip so gerieflik is die plaas geleë. Baie dankie vir die bystand en vars melk wat beskikbaar was tydens ons besoek aan julle!
Ek kan Elandsfontein hoogs aanbeveel. Jy is op 'n plaas maar so naby aan die stad. Geriewe is meer as voldoende en daar is baie spasie. Heerlik gewees.
Sal vir seker altyd daar bly. Als wat mens nodig het, is daar. Dis ongelooflik mooi en 'n moet om te oornag. Kan nie vir beter vra.
Ons was mal oor die huis. 'n Baie egte, rustige plaasatmosfeer. Ongelooflik lekker en sal enige tyd Elandsfontein Farm aanbeveel. Baie dankie.
Ons het die paar dae geniet op Elandsfontein Farm en sal definitief die plekkie aanbeveel. Ons sal enige tyd weer daar tuisgaan. Die kothuis het 'n lekker huislike atmosfeer.(Dit sal goed wees as die stort in die badkamer,'n aparte deur kan kry, net langs die wasbak miskien, sodat die stort 'n aparte vertrekkie vorm vir privaatheid).
Vriendelike en gasvrye ondervinding. Daar is genoeg ruimte en vryheid. Dis 'n baie netjies en rustige plekkie. Ek sal baie meer gaan kuier.
Dit was 'n aangename naweek, dit was net te kort. Ons het lekker gestap en gerus - die eienaars is baie vriendelik. Ons sal definitief weer daar kuier.